stanford-oval/wikipedia huggingface dataset:
เชลแล็ก
ขั้นตอนการผลิต

ในประเทศไทยมีการผลิตยางครั่งชนิดนี้เพื่อประโยชน์ทางเศรษฐกิจมาเป็นเวลานาน เป็นอาชีพทำรายได้เสริมที่ทำได้ง่ายสำหรับเกษตรกรโดยเฉพาะในภาคเหนือและภาคตะวันออกเฉียงเหนือ กระบวนการทำเริ่มจากการเลี้ยงแมลงครั่งบนต้นไม้ เช่น ก้ามปู, สะแก, ปันแก, พุทราป่า, สีเสียดออสเตรเลีย, ไทร, มะแฮะนกและมะเดื่ออุทุมพร เป็นต้น แมลงครั่งจะเกาะและกินน้ำเลี้ยงจากกิ่งไม้และสร้างสารคัดหลั่งออกมาหุ้มกิ่งไม้ไว้ เมื่อครบเวลาเกษตรกรจะตัดกิ่งไม้ซึ่งมีรังครั่งหุ้มอยู่ออกมา โดยจะเรียกสารในขั้นตอนนี้ว่า ครั่งดิบ'ซึ่งจะประกอบด้วยเรซิน, สีครั่ง, ขี้ผึ้ง, ความชื้น รวมทั้งกิ่งหรือเปลือกไม้ เป็นต้น หลังจากนั้นจะนำไปแปรรูปต่อที่โรงงานที่มีอยู่ในประเทศ โดยจะผ่านกระบวนการบดให้แตกออกเป็นก้อนหยาบ ๆ หลังจากนั้นนำไปร่อนผ่านตะแกรง และนำเอาครั่งที่ได้ไปล้างน้ำ จะได้น้ำสีแดงซึ่งสามารถนำไปย้อมผ้าได้ การล้างครั่งจะล้างจนกระทั่งน้ำใสจึงจะนำสารที่ได้ออกตากในที่ร่มให้มีลมผ่านตลอดเวลาและนำไปผ่านการคัดขนาด ซึ่งหลังจากผ่านขั้นตอนนี้จะได้ ครั่งเม็ด มีลักษณะเป็นเม็ดค่อนข้างกลม สีแดง มีความชื้นประมาณ 3 - 8 เปอร์เซ็น ที่ประกอบด้วยเรซินที่มีความบริสุทธิ์มากขึ้นแต่ก็ยังไม่มากพอที่จะใช้ได้ในอุตสาหกรรมยา สำหรับประเทศไทยส่วนใหญ่จะนำส่งออกต่างประเทศในรูปแบบนี้โดยไม่ได้มีการแปรรูป สำหรับการแปรรูปให้บริสุทธิ์ต่อนั้น ทำได้โดยการนำครั่งเม็ดไปผ่านการให้ความร้อนจนกระทั่งหลอมหลังจากนั้นจึงกรองผ่านถุงผ้าแล้วเทลงบนแผ่นใบลานหรือสังกะสี ให้ขยายเป็นแผ่นกลมตามพิมพ์ มีขนาดเส้นผ่านศูนย์กลาง 2 ถึง 3 นิ้ว หนาประมาณ 1/4 นิ้ว ที่เรียกว่า ครั่งแผ่น หรือ ครั่งกระดุม แต่ส่วนมากแล้วจะนิยมนำไปทำให้เป็นแผ่นบาง ๆ ที่เรียกว่า เชลแล็ก นอกจากนี้แล้วการทำให้บริสุทธิ์อาจใช้วิธีการละลายในเอทานอลและทำการกรองสิ่งเจือปนออก แต่ในโรงงานไทยไม่ใช้วิธีนี้เนื่องจากราคาที่แพงและการควบคุมการใช้เอทานอลตามกฎหมาย
องค์ประกอบและประเภทของเชลแล็ก

ครั่งดิบจะประกอบด้วยส่วนผสมของ
ยางครั่ง ประมาณ 70 - 80 เปอร์เซ็นต์
ขี้ผึ้ง ประมาณ 6 - 7 เปอร์เซ็นต์
สีครั่ง  ประมาณ 4 - 8 เปอร์เซ็นต์
สารเจือปน ประมาณ 15 - 25 เปอร์เซ็นต์
เมื่อผ่านกระบวนการการจนกระทั่งได้เชลแล็ก องค์ประกอบที่เหลือส่วนใหญ่จะเป็นส่วนของยางครั่งที่มีขี้ผึ้งและความชื้นปะปนอยู่ โดยมีสารเจือปนอยู่น้อยมาก ในส่วนของยางครั่งจะประกอบด้วยส่วนผสมของ เรซินแข็งที่ประกอบด้วยพอลิเอสเทอร์ ซึ่งเป็นพอลิเมอร์ที่ค่อนข้างสั้น และ เรซินอ่อนที่ประกอบด้วยเอสเทอร์เดี่ยวหลายชนิด เมื่อทำการย่อยสลายด้วยน้ำ ส่วนของยางครั่งจะพบส่วนผสมของกรดไขมัน ได้แก่ อะลูไลติคแอซิดและเทอร์พีนิกแอซิด ซึ่งประกอบด้วยสารหลายชนิดโดยสารที่มีอยู่มากได้แก่ จาลาริกแอซิดและแล็กซิจาลาลิกแอซิด
คุณสมบัติ

เชลแล็กมีคุณสมบัติที่หลากหลายได้แก่
การซึมผ่านไอน้ำที่ต่ำ - คุณสมบัติข้อนี้เป็นเหตุผลที่สำคัญที่ทำให้เชลแล็กถูกนำมาใช้มากตั้งแต่อดีตเพื่อการปกป้องความชื้น โดยเชลแล็กสามารถเกิดฟิล์มได้และมีความสามารถในการป้องกันความชื้นไม่ให้ผ่านผิววัสดุที่เคลือบด้วยเชลแล็ก
การละลายขึ้นกับค่าพีเอช - เชลแล็กประกอบด้วยพอลิเมอร์ที่มีกลุ่มคาร์บอกซิลิก ทำให้มีคุณสมบัติไม่ละลายที่ค่าพีเอชต่ำแต่จะละลายได้มากขึ้นเมื่อเพิ่มค่าพีเอช  โดยเชลแล็กจะเริ่มละลายได้ที่พีเอชประมาณ 7.0 ทำให้ป้องกันการแตกตัวในกรดในกระเพาะอาหารได้ โดยนำเชลแล็กมาเคลือบยาเพื่อการนำส่งยาสู่ลำไส้
ความสวยงามของฟิล์ม - ฟิล์มที่เตรียมจากเชลแล็กจะมีค่าดัชนีหักเหที่ค่อนข้างสูง (ประมาณ 1.521 - 1.527) สามารถสะท้อนแสงได้ดีทำให้ได้ฟิล์มที่มีคุณสมบัติเงางามคุณสมบัติข้อนี้เสริมประโยชนในแง่ความสวยงามของผลิตภัณฑ์ที่ถูกเคลือบ เช่น การนำไปใช้สำหรับงานเฟอร์นิเจอร์รวมทั้งการเคลือบผลไม้โดยเพิ่มจากประโยชน์ในแง่ของการป้องกันน้ำของเชลแล็ก
การนำความร้อนและไฟฟ้าต่ำ  เชลแล็กจะมีค่าการนำความร้อนที่ค่อนข้างน้อยประมาณ 0.24 วัตต์ต่อเมตรต่อองศาเซลเซียส (ทองแดงมีค่าเท่ากับ 401 วัตต์ต่อเมตรต่อองศาเซลเซียส ส่วนแก้วมีค่าเท่ากับ 1 วัตต์ต่อเมตรต่อองศาเซลเซียส) นอกจากนี้แล้วยังมีการนำไฟฟ้าที่ต่ำมีความเป็นฉนวนที่ดี โดยปกติวัตถุที่จัดว่านำไฟฟ้าจะมีความต้านทานพื้นผิวน้อยกว่า 105โอห์ม และจะจัดว่าเป็นฉนวนถ้ามีค่ามากกว่า 1012โอห์ม ยกตัวอย่างเช่น ทองแดง ฟิล์มที่เตรียมจากพอลิเอทิลีนและเทฟลอน จะมีค่าเท่ากับ 1,  1012 และมากกว่า 1016 ตามลำดับ ในกรณีของฟิล์มที่เตรียมจากเชลแล็กมีค่ามากกว่า 1014 ซึ่งจากคุณสมบัตินี้จึงทำให้เชลแล็กสามารถนำไปใช้ในแง่ของการเป็นฉนวนสำหรับทำสายไฟ รวมทั้งการนำไปใช้สำหรับอุปกรณ์ที่ต้องการป้องกันการนำไฟฟ้าได้
ความสามารถในการยึดเกาะผิวที่เคลือบและความทนทานต่อการถูกขีดข่วน - เชลแล็กสามารถยึดติดกับผิวของวัสดุได้เกือบทุกชนิด ยกเว้นพื้นผิวของสารบางชนิด เช่น เทฟลอนหรือวัสดุที่ถูกเคลือบด้วยซิลิโคนทำให้สามารถนำไปเคลือบและทำให้มีการยึดติดกับชิ้นงานได้ดีและเป็นเวลานาน โดยอาจมีแรงยึดเกาะที่แตกต่างกันไปได้บ้างขึ้นกับวัสดุ ตัวอย่าง เช่น แรงยึดเกาะกับทองแดงประมาณ 3,300 ปอนด์ต่อตารางนิ้ว นอกจากนี้แล้วยังค่อนข้างทนต่อการขีดข่วนซึ่งช่วยป้องกันผิวที่เคลือบได้
จากคุณสมบัติดังกล่าวทำให้เชลแล็กมีการนำไปประยุกต์ใช้ในอุตสาหกรรมหลายประเภท เช่น อุตสาหกรรมยาและการแพทย์เพื่อใช้ในการเคลือบยา, ส่วนผสมของเครื่องสำอางและสารที่ใช้ทางทันตกรรม, อุตสาหกรรมอาหารสำหรับการเคลือบอาหารบางประเภท, อุตสาหกรรมการเกษตรสำหรับการเคลือบผลไม้ รวมถึงงานเคลือบไม้เพื่อใช้ในการทำเฟอร์นิเจอร์ เป็นต้น ในส่วนอุตสาหกรรมยานั้นถูกนำมาใช้ในการเคลือบโดยมีวัตถุประสงค์หลัก 2 ประการ คือ คือการเคลือบเพื่อหวังผลในแง่การป้องกันการซึมผ่านของน้ำ เช่น ในกรณีของการเคลือบเพื่อป้องกันไม่ให้น้ำเข้าไปในเม็ดยาในกระบวนการเคลือบน้ำตาล และการเคลือบเอนเทอริกหรือการเคลือบเพื่อให้ยาแตกตัวในลำไส้
ขนมที่เคลือบด้วยเชลแล็ก
เชลแล็กสีต่าง ๆ
เชียร์ลีดเดอร์ (เพลง)

"เชียร์ลีดเดอร์" (อังกฤษ: Cheerleader) เป็นเพลงของนักร้องชาวจาเมกา โอมี เพลงเขียนและผลิตโดยโอมี และคลิฟตัน ดิลลอน มาร์ก แบรดฟอร์ด และไรอัน ดิลลอน โอมีเริ่มทำทำนองเพลงนี้ใน ค.ศ. 2008 หลังจากนั้นมีการปรับปรุงเพลงตลอดเวลาหลายปีโดยโปรดิวเซอร์ชาวจาเมกา คลิฟตัน ดิลลอน  เพลงบันทึกเสียงครั้งแรกโดยนักดนตรีผู้มีประสบการณ์ สลาย และ รอบบี และดีน เฟรเซอร์ เพลงออกเป็นซิงเกิลผ่านสังกัดอิสระ Oufah เพลงประสบความสำเร็จในประเทศจาเมกา ขึ้นอันดับหนึ่งบนชาร์ต และถูกเปิดในรัฐฮาวาย และดูไบด้วย เนื้อเพลงบรรยายถึงคนรักที่คอยสนับสนุนอยู่ใกล้ ๆ
เนื่องจากโอมีต้องการให้มีผู้ฟังเป็นวงกว้างมากขึ้น เขาจึงเซ็นสัญญากับสังกัดอัลตรามิวสิกของสหรัฐอเมริกาใน ค.ศ. 2013 สังกัดอัลตราติดต่อกับดีเจสองคนให้ผลิตเพลงรีมิกซ์จากต้นฉบับ โปรดิวเซอร์เพลงเดิมและค่ายเพลงต้องการให้รีมิกซ์โดยดีเจชาวเยอรมัน ฟีลิกซ์ แจห์น ซึ่งเขาได้เปลี่ยนเครื่องดนตรีเดิมของเพลงให้เป็นแนวดีปเฮาส์ที่มีกลิ่นอายดนตรีเขตร้อน เพิ่มเสียงทรัมเป็ต จังหวะดนตรีแบบคองกา และเปียโนเข้าไปในเพลง อีพีเพลงฉบับรีมิกซ์ออกจำหน่ายในเดือนพฤษภาคม ค.ศ. 2014 ผ่านสังกัดอัลตรา และเริ่มประสบความสำเร็จในฤดูใบไม้ร่วงนั้นเอง
เพลงค่อย ๆ ประสบความสำเร็จทั่วโลก "เชียร์ลีดเดอร์" ขึ้นอันดับหนึ่งใน 20 ประเทศ รวมถึงสหรัฐอเมริกา สหราชอาณาจักร ออสเตรเลีย ฝรั่งเศส และเยอรมนี ได้รับการรับรองระดับแพลตินัมในหลายประเทศ เพลงมีมิวสิกวิดีโอทั้งหมด 3 ตัว
เชาต์เอาต์ทูมายเอ็กซ์

Error ซิงเกิลโดยลิตเทิลมิกซ์
"เชาต์เอาต์ทูมายเอ็กซ์" (อังกฤษ: Shout Out to My Ex) เป็นเพลงที่บันทึกเสียงโดยเกิร์ลกรุปชาวบริติช ลิตเทิลมิกซ์ ออกจำหน่ายเมื่อวันที่ 16 ตุลาคม 2016 ผ่านสังกัดไซโคมิวสิก เป็นซิงเกิลนำจากสตูดิโออัลบั้มชุดที่สี่ กลอรีเดส์ (2016) เป็นเพลงแนวแดนซ์ป็อปและพาวเวอร์ป็อป มีเนื้อหาเกี่ยวกับการเดินออกจากความสัมพันธ์ครั้งเก่าที่ไม่มีความสุข "เชาต์เอาต์ทูมายเอ็กซ์" ถูกยกให้เป็นเพลงที่สร้างพลังให้ผู้หญิงและเพลงชาติแห่งการเลิกรา และยังได้รับคำวิจารณ์เชิงบวกจากนักวิจารณ์ เนื่องด้วยเนื้อเพลงที่สร้างพลัง การผลิต และเสียงร้องของวง
"เชาต์เอาต์ทูมายเอ็กซ์" ขึ้นอันดับหนึ่งนานสามสัปดาห์บนชาร์ตซิงเกิลแห่งสหราชอาณาจักรและเป็นซิงเกิลอันดับหนึ่งเพลงเดียวในสหราชอาณาจักรที่ร้องนำโดยผู้หญิงในปีนั้น รวมถึงเป็นซิงเกิลแรกของลิตเทิลมิกซ์ที่ได้รับการยืนยันระดับแผ่นเสียงทองคำขาวสองครั้งและสามครั้งจากองค์กรตัวแทนอุตสาหกรรมสิ่งบันทึกเสียงบริติช (BPI) และยังครองสถิติเป็นซิงเกิลของเกิร์ลกรุปที่มียอดสตรีมมากที่สุดในสหราชอาณาจักร ในปี 2022 เพลงขายได้มากกว่า 2 ล้านในสหราชอาณาจักร กลายเป็นซิงเกิลที่ขายดีที่สุดของลิตเทิลมิกซ์จนถึงปัจจุบัน เช่นเดียวกับซิงเกิลของเกิร์ลกรุปที่ขายดีที่สุดเป็นอันดับสองในสหราชอาณาจักร รองจากเพลง "วอนนาบี" ของสไปซ์เกิลส์ ในงานประกาศรางวัลบริตอะวอดส์ครั้งที่ 37 เพลงได้รับรางวัลซิงเกิลบริติชแห่งปี
ลิตเทิลมิกซ์นำเพลง "เชาต์เอาต์ทูมายเอ็กซ์" ไปแสดงสดหลายครั้ง รวมถึงบีบีซีทีนอะวอดส์, จิงเกิลเบลเบล และบริตอะวอดส์ ซึ่งการแสดงของวงถูกจัดให้เป็นหนึ่งในการแสดงที่ดีที่สุดเท่าที่เคยมีมา
การวางองค์ประกอบเพลง

ตามโน้ตเพลงที่เผยแพร่โดยโซนี/เอทีวีมิวสิกพับบลิชชิงบนมิวสิกโน้ต.คอม ระบุว่า "เชาต์เอาต์ทูมายเอ็กซ์" กำหนดด้วยอัตราจังหวะ 4 4 (common time) เขียนด้วยคีย์เอฟไมเนอร์และเร็วปานกลางที่ 126 จังหวะต่อนาที เสียงของลิตเทิลมิกซ์ มีตั้งแต่ F3 ถึง A5 ด้านเนื้อเพลงเกี่ยวกับการก้าวข้ามความสัมพันธ์ในอดีต
เชอร์ลีย์ โจนส์

| เชอร์ลีย์ โจนส์ |
| --- | --- |
โจนส์เมื่อปี 2010
เกิด: เชอร์ลีย์ เมย์ โจนส์  (1934-03-31) 31 มีนาคม ค.ศ. 1934 (90 ปี) ชาร์เลอรอย รัฐเพนซิลเวเนีย สหรัฐ
อาชีพ: นักแสดง นักร้อง
ปีปฏิบัติงาน: 1950–ปัจจุบัน
คู่สมรส: แจ็ก แคสซิดี  (สมรส 1956; หย่า 1975) มาร์ตี อินเกิลส์  (สมรส 1977; เสียชีวิต 2015)
บุตร: 3 คน รวมถึง ฌอน และแพทริก
อาชีพทางดนตรี
แนวเพลง:  ป็อป  ป็อปดั้งเดิม  กอสเปล 
เครื่องดนตรี: เสียงร้อง
ค่ายเพลง:  โคลัมเบีย  อาร์ซีเอวิกเตอร์  เบลล์  เอแอนด์เอ็ม  ไดเดม  สเตจดอร์  อองคอร์มิวสิกพรีเซนต์ 
 นักดนตรี
เชอร์ลีย์ เมย์ โจนส์ (อังกฤษ: Shirley Mae Jones; เกิด 31 มีนาคม ค.ศ. 1934) เป็นนักแสดงและนักร้องชาวอเมริกัน ตลอดอาชีพการแสดงกว่าหกทศวรรษ เธอมักแสดงเป็นตัวละครที่มีความเห็นอกเห็นใจในภาพยนตร์เพลงหลายเรื่อง เช่น โอคลาโฮมา! (1955), การูแซล (1956) และ เดอะมิวสิกแมน (1962) เธอได้รับรางวัลออสการ์ สาขานักแสดงสมทบหญิงยอดเยี่ยมจากบทโสเภณีผู้ต้องการแก้แค้นในภาพยนตร์เรื่อง เอลเมอร์แกนทรี (1960) เธอยังแสดงนำเป็นเชอร์ลีย์ พาร์ทริดจ์ แม่ม่ายลูกห้าในละครชุดแนวซิตคอม-ตลกเพลง เรื่อง เดอะพาร์ทริดจ์แฟมิลี (1970–1974) ซึ่งร่วมแสดงกับลูกเลี้ยงในชีวิตจริงของเธอ เดวิด แคสซิดี ลูกชายของแจ็ก แคสซิดี
ชีวิตช่วงแรก

โจนส์เกิดเมื่อวันที่ 31 มีนาคม ค.ศ. 1934 ที่ชาร์เลอรอย รัฐเพนซิลเวเนีย ในครอบครัวเมทอดิสต์ พ่อของเธอชื่อ พอล โจนส์ เป็นเจ้าของบริษัทโจนส์บรูวิง แม่ของเธอ มาร์เจอรี (สกุลเดิม วิลเลียมส์) เป็นแม่บ้าน ปู่ของโจนส์มาจากเวลส์ ชื่อของเธอตั้งตามชื่อนักแสดงเด็ก เชอร์ลีย์ เทมเพิล ส่วนชื่อกลางมาจากชื่อป้าของเธอ
ต่อมาครอบครัวย้ายไปยังเมืองเล็ก ๆ ที่อยู่ใกล้กับสมิธตัน รัฐเพนซิลเวเนีย โจนส์เริ่มร้องเพลงตั้งแต่อายุหกขวบกับคณะนักร้องประสานเสียงในโบสถ์เมทอดิสต์และเคยเรียนร้องเพลงกับราล์ฟ เลแวนโด ครั้นเมื่อเข้าเรียนที่โรงเรียนเซาท์ฮันติงดันไฮสกูล ในรัฟส์เดล รัฐเพนซิลเวเนีย เธอยังได้แสดงละครของโรงเรียนด้วย
โจนส์ชนะการประกวดมิสพิตต์สเบิร์กในปี 1952
แหล่งข้อมูลอื่น

เชอร์ลีย์ โจนส์ ผลงานเพลงที่ดิสคอกส์
เชอร์ลีย์ โจนส์ ที่อินเทอร์เน็ตมูวีเดตาเบส
| ด ค กรางวัลออสการ์ สาขานักแสดงสมทบหญิงยอดเยี่ยม |
| --- | --- |
1936–1940:  เกล ซันเดอร์การ์ด (1936)  อลิซ แบรดี (1937)  เฟย์ เบนเตอร์ (1938)  แฮตตี แม็กแดเนียล (1939)  เจน ดาร์เวล (1940) 
1941–1960:  แมรี แอสเตอร์ (1941)  เทเรซา ไรต์ (1942)  Katina Paxinou (1943)  เอเธล แบร์รีมอร์ (1944)  แอนน์ เรเวอร์ (1945)  แอน แบกซ์เตอร์ (1946)  เซเลสต์ โฮล์ม (1947)  แคลร์ ทรีเวอร์ (1948)  Mercedes McCambridge (1949)  โจเซฟิน ฮูล (1950)  คิม ฮันเตอร์ (1951)  กลอเรีย เกรแฮม (1952)  ดอนนา รีด (1953)  อีว่า มารี เซนต์ (1954)  โจ ฟาน ฟลีต (1955)  โดโรธี มาโลน (1956)  Miyoshi Umeki (1957)  เวนดี ฮิลเลอร์ (1958)  เชลลีย์ วินเตอส์ (1959)  เชอร์ลีย์ โจนส์ (1960) 
1961–1980:  ริตา โมรีโน (1961)  แพตตี้ ดยุกที่ (1962)  มาร์กาเร็ต รูเทอร์ฟอร์ด (1963)  Lila Kedrova (1964)  เชลลีย์ วินเตอส์ (1965)  แซนดี้ เดนนิส (1966)  เอสเตลล์ พาร์สันส์ (1967)  รูธ กอร์ดอน (1968)  โกลดี ฮอว์น (1969)  เฮเลน เฮส์ (1970)  คลอริส ลีชแมน (1971)  ไอลีน เฮ็คคาร์ต (1972)  เททัม โอนีล (1973)  อิงกริด เบิร์กแมน (1974)  ลี แกรนต์ (1975)  บีทรีซ สเตรท์ (1976)  วาเนสซา เรดเกรฟ (1977)  แมกกี สมิธ (1978)  เมริล สตรีป (1979)  แมรี สตีนเบอร์เกน (1980) 
1981–2000:  มอรีน สเตเปิลตัน (1981)  เจสซิกา แลงจ์ (1982)  ลินดา ฮันต์ (1983)  เพกกี แอชครอฟต์ (1984)  อันเจลิกา ฮัสตัน (1985)  ไดแอน ไวสต์ (1986)  โอลิมเปีย ดูคาคิส (1987)  กีนา เดวิส (1988)  เบรนดา ฟริกเกอร์ (1989)  วูปี โกลด์เบิร์ก (1990)  เมอร์ซิดีส รูห์ล (1991)  เมริซา โทเม (1992)  แอนนา แพควิน (1993)  ไดแอน ไวสต์ (1994)  มีรา ซอร์วีโน (1995)  จูเลียต บิโนช (1996)  คิม เบซิงเงอร์ (1997)  จูดี เดนช์ (1998)  แอนเจลีนา โจลี (1999)  มาร์เชอ เกย์ ฮาร์เดน (2000) 
2001–ปัจจุบัน:  เจนนิเฟอร์ คอนเนลลี (2001)  แคเธอรีน ซีตา-โจนส์ (2002)  เรเน เซลเวเกอร์ (2003)  เคต แบลนเชตต์ (2004)  เรเชล ไวสซ์ (2005)  เจนนิเฟอร์ ฮัดสัน (2006)  ทิลดา สวินตัน (2007)  เปเนโลเป กรุซ (2008)  โม'นิก (2009)  เมลิสซา ลีโอ (2010)  ออคตาเวีย สเปนเซอร์ (2011)  แอนน์ แฮททาเวย์ (2012)  ลูพีตา ญองอ (2013)  แพทริเชีย อาร์เคตต์ (2014)  อาลีเซีย วิคันเดอร์ (2015)  ไวโอลา เดวิส (2016)  แอลลิสัน แจนนีย์ (2017)  เรจินา คิง (2018)  ลอรา เดิร์น (2019)  ยุน ยอ-จ็อง (2020)  อารีอานา เดโบซ (2021)  เจมี ลี เคอร์ติส (2022)
เช็ค

บทความนี้เกี่ยวกับกฎหมาย และคำบางคำเปลี่ยนทางมาที่นี่ สำหรับความหมายอื่น ดูที่ Check (แก้ความกำกวม)
สำหรับประเทศในทวีปยุโรปที่สะกดใกล้เคียงกัน ดูที่ สาธารณรัฐเช็ก
ตัวอย่างเช็ค
เช็ค (อังกฤษ: cheque) เป็นหนังสือตราสาร ซึ่งบุคคลคนหนึ่ง เรียกว่า "ผู้สั่งจ่าย" (อังกฤษ: drawer) สั่งธนาคารให้ใช้เงินจำนวนหนึ่งเมื่อทวงถาม ให้แก่บุคคลอีกคนหนึ่งหรือให้ใช้ตามคำสั่งของบุคคลอีกคนหนึ่ง เรียกว่า "ผู้รับเงิน" (อังกฤษ: payee)
เช็คเงินค่าจ้าง

เช็คเงินค่าจ้าง (อังกฤษ: pay stub) เป็นเอกสารที่นายจ้างจ่ายเงินค่าจ้างให้แก่ลูกจ้าง ซึ่งในปัจจุบันได้มีการใช้เทคโนโลยีเข้ามานั่นคือ การฝากเงินโดยตรงไปยังธนาคาร ซึ่งลูกค้าก็อาจจะยังคงได้รับเช็คเงินค่าจ้าง แต่ไม่สามารถที่จะเปลี่ยนแปลงเป็นเงินสดได้  ในเช็คเงินค่าจ้างนี้จะแสดงรายละเอียดถึงจำนวนเงินที่ได้รับ ค่าภาษี และค่าอื่นๆแสดงรายละเอียดไว้ในเช็คดังกล่าว
เช็คค่าจ้างแบบอิเล็คทรอนิกส์
ประเทศส่วนใหญ่ ได้มีการพัฒนารูปแบบการจ่ายเงินโดยผ่านระบบอิเล็คทรอนิกส์ กันมากขึ้น แต่บางบริษัทก็มีทั้งรูปแบบเก่าที่ออกเป็นเอกสารกระดาษและแบบอิเล็คทรอนิกส์ สำหรับลูกจ้าง ซึ่งการจ่ายค่าจ้างทางอิเล็คทรอนิกส์นี้ถือว่ามิดชิด รัดกุมกว่าแบบเอกสารเป็นอย่างมาก
บัตรเงินเดือน
การจ่ายเงินในรูปแบบนี้เหมาะสำหรับพนักงานที่ไม่สะดวกในการติดต่อกับทางธนาคารหรือไม่สะดวกที่จะรับเป็นเงินสด บัตรเงินเดือนนี้จะคล้ายกับบัตรเดบิตของธนาคารทั่วๆไป  สามารถใช้บัตรได้กับเคาร์เตอร์จ่ายเงินทุกที่ แต่อาจเสียค่าธรรมเนียมในการกดตู้ ATM  บัตรเงินเดือนนี้อาจจะเป็นชื่อของบริษัท แต่ลูกจ้างแต่ละคนก็สามารถใช้เงินในบัตรได้ตามเงินเดือนที่ได้รับ
เชอร์ล็อก (ภาพยนตร์ชุดทางโทรทัศน์)
โครงเรื่อง

เชอร์ล็อก นำเสนอเรื่องราวของเชอร์ล็อก โฮมส์ (เบเนดิกต์ คัมเบอร์แบตช์) "นักสืบที่ปรึกษา" ที่ชื่นชอบการไขคดีปริศนาต่าง ๆ ในลอนดอน โฮมส์มีผู้ช่วยคือนายแพทย์จอห์น วอตสัน (มาร์ติน ฟรีแมน) ที่เพิ่งกลับจากราชการทหารกับเหล่าทหารเสนารักษ์ของกองทัพบกอังกฤษในอัฟกานิสถาน แม้ว่าสารวัตรสืบสวนเกร็ก เลสตราด (รูเพิร์ต เกรฟส์) จากกองบัญชาการตำรวจนครบาลลอนดอนและคนอื่น ๆ จะรู้สึกเคลือบแคลงในตัวโฮมส์ในตอนแรก แต่เมื่อเวลาผ่านไป สติปัญญาที่ยอดเยี่ยมประกอบกับความสามารถในการสังเกตและการใช้เหตุผลเพื่อสืบคดีของโฮมส์ก็ทำให้ทุกคนยอมรับคุณค่าของเขา วอตสันได้เขียนบันทึกการผจญภัยของเขากับโฮมส์ลงในบล็อกซึ่งมีส่วนทำให้โฮมส์กลายเป็นคนดังไปอย่างไม่เต็มใจนัก ทั้งคนทั่วไปและรัฐบาลอังกฤษต่างมาขอความช่วยเหลือจากโฮมส์ และบรรดาสื่อต่าง ๆ ก็รายงานถึงการไขคดีและชีวิตส่วนตัวที่แปลกประหลาดของเขา
แม้ว่าภาพยนตร์ชุดนี้จะนำเสนออาชญากรรมและผู้กระทำผิดอย่างหลากหลาย แต่ความเป็นปฏิปักษ์ระหว่างโฮมส์กับศัตรูตัวฉกาจคือจิม มอริอาร์ตี (แอนดรูว์ สกอตต์) ก็เป็นหนึ่งในจุดเน้นเรื่องที่ปรากฏซ้ำอยู่เสมอ มอลลี ฮูเปอร์ (ลูอีส บรีลีย์) นักพยาธิวิทยาที่โรงพยาบาลเซนต์บาร์ทอโลมิวส์ได้ให้ความช่วยเหลือแก่โฮมส์เป็นครั้งคราว ตัวละครอื่นที่ปรากฏตัวเรื่อย ๆ ได้แก่ คุณนายฮัดสัน (ยูนา สตับส์) เจ้าของห้องอยู่อาศัยที่โฮมส์กับวอตสันเช่าอยู่, ไมครอฟต์ (มาร์ก เกทิสส์ ผู้ร่วมสร้างรายการ) พี่ชายของโฮมส์และเจ้าหน้าที่ระดับสูงของรัฐ, จ่าแซลลี ดอโนวัน (วิเนตต์ รอบินสัน) ตำรวจสืบสวนภายใต้การบังคับบัญชาของสารวัตรเลสตราด และฟิลิป แอนเดอร์สัน (จอนาทัน แอริส) นักนิติวิทยาศาสตร์จากกองบัญชาการตำรวจนครบาลลอนดอน
แหล่งข้อมูลอื่น

เชอร์ล็อก ที่เว็บไซต์บีบีซี
เชอร์ล็อก ชุดที่ 1 เก็บถาวร 2012-01-19 ที่ เวย์แบ็กแมชชีน ที่เว็บไซต์ฮาร์ตสวุดฟิมส์
เชอร์ล็อก ชุดที่ 2 เก็บถาวร 2012-01-11 ที่ เวย์แบ็กแมชชีน ที่เว็บไซต์ฮาร์ตสวุดฟิมส์
เชอร์ล็อก ชุดที่ 3 เก็บถาวร 2014-07-14 ที่ เวย์แบ็กแมชชีน ที่เว็บไซต์ฮาร์ตสวุดฟิมส์
เชอร์ล็อก ที่อินเทอร์เน็ตมูวีเดตาเบส
เชอร์ล็อก เก็บถาวร 2019-06-13 ที่ เวย์แบ็กแมชชีน ที่ TV.com
เชอร์ล็อก เก็บถาวร 2020-10-21 ที่ เวย์แบ็กแมชชีน ที่ TV Guide
เชอร์ล็อก ที่เว็บไซต์ยาฮู
เชส ครอว์ฟอร์ด

| เชส ครอว์ฟอร์ด |
| --- | --- |
เชส ครอว์ฟอร์ด ปี 2012
สารนิเทศภูมิหลัง
เกิด:  (1985-07-18) 18 กรกฎาคม ค.ศ. 1985 (39 ปี) คริสโตเฟอร์ เชส ครอว์ฟอร์ด ลับบ็อก, รัฐเท็กซัส, สหรัฐอเมริกา
อาชีพ: นักแสดง
ปีที่แสดง: 2006-ปัจจุบัน
คริสโตเฟอร์ เชส ครอว์ฟอร์ด (อังกฤษ: Christopher Chace Crawford; /ˈkrɪstəfər ˈtʃeɪs ˈkrɔfərd/) เกิดเมื่อวันที่ 18 กรกฎาคม ค.ศ. 1985 เป็นนักแสดงชาวอเมริกัน เป็นที่รู้จักในบทบาท เนต อาร์ชิบอลด์ ในซีรีส์ แสบใสไฮโซ ทางช่อง The CW และเควิน มอสโควิทซ์/เดอะดีป ในก๊วนหนุ่มซ่าล่าซูปเปอร์ฮีโร ทางช่อง แอมะซอนไพรม์วิดีโอ
ประวัติ

เชส ครอว์ฟอร์ด เกิดในลับบ็อก รัฐเท็กซัส โตในพลาโน รัฐเท็กซัส พ่อชื่อคริส เป็นแพทย์ ส่วนแม่ชื่อ ดาน่า เป็นครู มีน้องสาวชื่อ แคนดิซ ครอว์ฟอร์ เป็นมิสมิสซูรียูเอสเอ ในปี 2008 ครอบครัวของเขามีเชื้อสายอิตาลี, เยอรมัน, ฮังกาเรียน และฝรั่งเศส เชส ครอว์ฟอร์ดอยู่ในบลูมมิงตัน รัฐมินนิโซตา อยู่ 4 ปี หลังจากจบไฮสคูล ย้ายไปอยู่ที่มาลิบู รัฐแคลิฟอร์เนีย  เชส ครอว์ฟอร์ดเรียนที่มหาวิทยาลัยเพปเพอร์ดีน เรียนสาขาวารสารศาสตร์ สื่อวิทยุกระจายเสียงและโทรทัศน์ ด้านการเรียนเปลี่ยนไปมาระหว่างธุรกิจ และโฆษณาและการสื่อสาร ในช่วงกลางปี 2 แม่ของเชส ครอว์ฟอร์ดชักชวนให้มาด้านการแสดง เชส ครอว์ฟอร์ดเซ็นสัยญากับเอเย่นต์ ปัจจุบันเขาย้ายมาอยู่ในเชลซี ในนิวยอร์กซิตี กับเพื่อนร่วมแสดง เอ็ด เวสต์วิก
ในปี 2010 ครอว์ฟอร์ดถูกตับในพราโน, รัฐเท็กซัส ในข้อหาครอบครองกัญชาเนื่องจากไม่เกี่ยวข้องกับผู้ค้ายาหรือถุงวัชพืช เขาจึงตัดข้อตกลงเพื่อจ่ายต่าจับคุมครอบครองกัญชาพร้อมคุมประพฤติและบริการชุมชนในปี 2554
ทางด้านชีวิตส่วนตัวเขาเคยมีข่าวลือคบหากับนักร้องสาว แคร์รี อันเดอร์วูด ในปี 2007 และเลิกกันในปี 2008 ต่อมาเขาเคยมีข่าวลือคบหากับนักแสดงสาว แอชลีย์ กรีน และก็เลิกรากันไป
ปัจจุบัน เชสอาศัยอยู่ที่ลอสแอนเจลิส, สหรัฐ เพื่อรับงานแสดงของเขาและเปิดเผยว่าเขาป่วยเป็นโรคอารมณ์สองขั้ว
ผลงาน

| ปี | ชื่อ | บทบาท |
| --- | --- | --- |
| 2006 | Long Lost Son (movie) | Matthew Williams/Mark Halloran |
| 2006 | The Covenant (movie) | Tyler Simms |
| 2007 - present | Gossip Girl (television) | Nate Archibald |
| 2008 | Loaded (movie) | Hayden Price |
| 2008 | The Haunting of Molly Hartley (movie) | Joseph Young |
| 2008 | Family Guy (television) | Paul |
| 2008 | Cavalcade of Cartoon Comedy (television) |  |
| 2009 | I Will Be (music video) | Boyfriend of Leona Lewis |
| 2019-ปัจจุบัน | ก๊วนหนุ่มซ่าล่าซูปเปอร์ฮีโร่ | Kevin Moskowitz/The Deep |
รางวัล

| ปี | ผู้มอบ | รางวัล | ซีรีส์ | ผล |
| --- | --- | --- | --- | --- |
| 2008 | Teen Choice Award | Choice TV Breakout Star Male | Gossip Girl | ได้รับรางวัล [ต้องการอ้างอิง] |
| 2008 | CW | Best Supporting Actor | Gossip Girl | ได้รับรางวัล [ต้องการอ้างอิง] |
แหล่งข้อมูลอื่น

Chace Crawford ที่อินเทอร์เน็ตมูวีเดตาเบส
Details magazine profile of Chace Crawford
Chace Crawford cast bio เก็บถาวร 2010-06-19 ที่ เวย์แบ็กแมชชีน at The CW
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  เกาหลี  โปแลนด์
เชร็ค สุขสันต์ นิรันดร

| เชร็ค สุขสันต์ นิรันดร |
| --- | --- |
กำกับ: Mike Mitchell
เขียนบท: William Steig (หนังสือ) Josh Klausner Darren Lemke
อำนวยการสร้าง: Gina Shay Teresa Cheng Andrew Adamson Aron Warner John H. Williams
นักแสดงนำ: Mike Myers เอ็ดดี้ เมอร์ฟี่ คาเมรอน ดิแอซ แอนโทนิโอ แบนเดรัส วอลท์ ดอร์น Jon Hamm Jane Lynch Craig Robinson
กำกับภาพ: Yong Duk Jhun
ตัดต่อ: Nick Fletcher
ดนตรีประกอบ: Harry Gregson-Williams
บริษัทผู้สร้าง: ดรีมเวิร์กสแอนิเมชัน Pacific Data Images 
ผู้จัดจำหน่าย: พาราเมาต์พิกเจอส์
วันฉาย:   20 พฤษภาคม ค.ศ. 2010 (2010-05-20)  21 พฤษภาคม ค.ศ. 2010 (2010-05-21) (สหรัฐอเมริกา) 
ความยาว: 93 นาที
ประเทศ: สหรัฐอเมริกา 
ภาษา: อังกฤษ
ทุนสร้าง: 135–165 ล้านดอลลาร์สหรัฐ
ทำเงิน: 753 ล้านดอลลาร์สหรัฐ
ก่อนหน้านี้: เชร็ค 3
เชร็ค สุขสันต์นิรนดร (อังกฤษ: Shrek Forever After) เป็นภาพยนตร์ภาคที่สี่และเป็นภาคสุดท้ายของซีรีส์ เป็นภาพยนตร์แอนิเมชั่นประเภท แฟนตาเซีย-ตลก ปี 2010 ภาพยนตร์เรื่องนี้ออกฉายโดย ดรีมเวิร์ก และออกจำหน่ายโดย พาราเมาต์พิกเจอส์
ตัวละครหลัก

เชร็ค พากย์อังกฤษโดย ไมค์ ไมเยอร์ส พากษ์ไทยโดย จิ้ม ชวนชื่น
ดองกี้ พากย์อังกฤษโดย เอ็ดดี้ เมอร์ฟี่ พากษ์ไทยโดย สุรศักดิ์ วงษ์ไทย
เจ้าหญิงฟีโอน่า พากย์อังกฤษโดย คาเมรอน ดิแอซ พากษ์ไทยโดย แคทรียา อิงลิช
พุซ อิน บู๊ท พากย์อังกฤษโดย แอนโทนิโอ แบนเดรัส พากษ์ไทยโดย ดอม เหตระกูล
พ่อมดรัมเพลสติลท์สกิน พากย์อังกฤษโดย วอลท์ ดอร์น พากย์ไทยโดย ดีเจเพชรจ้า
การเปิดตัว

เชร็ค สุขสันต์ นิรันดร ได้รับการจัดฉายรอบปฐมทัศน์ในเทศกาลภาพยนตร์ไทรเบค่า ณ วันที่ 21 เมษายน ค.ศ. 2010  โดยภาพยนตร์ชุดนี้ได้รับการเผยแพร่สู่สาธารณชน ณ วันที่ 20 พฤษภาคม ค.ศ. 2010 ที่ประเทศรัสเซีย ในขณะที่มีการเปิดตัวในสหรัฐอเมริกาตามมา ณ วันที่ 21 พฤษภาคม ค.ศ. 2010 ภาพยนตร์ยังได้รับการเปิดตัวในรูปแบบของไอแม็กซ์ 3 มิติ ถึงแม้ว่าภาพยนตร์เรื่องนี้ได้รับการผสมกับการแสดงความคิดเห็นในเชิงบวกจากนักวิจารณ์และการตอบรับช่วงเปิดตัวต่ำกว่าความคาดหวังก็ยังคงเป็นอันดับ 1 ของภาพยนตร์ในประเทศสหรัฐอเมริกาและแคนาดาเป็นเวลาสามสัปดาห์ติดต่อกัน และมีการทำรายได้รวมทั่วโลกกว่า 749,000,000 ดอลลาร์สหรัฐ ทำให้ความสำเร็จเชิงพาณิชย์ นอกจากนี้ภาพยนตร์เรื่องนี้เป็นของดรีมเวิร์คแอนิเมชั่ภาพยนตร์ที่ทำรายได้สูงสุดที่สำนักงานช่องต่างประเทศ
การตอบรับ > รางวัลและเสนอชื่อเข้าชิงรางวัล

| Award | Category/Recipient(s) | Result | References |
| --- | --- | --- | --- |
| Teen Choice Awards 2010 | Choice Movie: Animated Film | เสนอชื่อเข้าชิง |  |
| Nickelodeon Australian Kids' Choice Awards 2010 | Favorite Movie | เสนอชื่อเข้าชิง |  |
| 37th People's Choice Awards | Favorite Family Movie | เสนอชื่อเข้าชิง |  |
| 38th Annie Awards | Animated Effects in an Animated Production | เสนอชื่อเข้าชิง |  |
| 38th Annie Awards | Music in a Feature Production | เสนอชื่อเข้าชิง |  |
| 38th Annie Awards | Voice Acting in a Feature Production (Cameron Diaz) | เสนอชื่อเข้าชิง |  |
| 38th Annie Awards | Storyboarding in a Feature Production | เสนอชื่อเข้าชิง |  |
| 38th Annie Awards | Production Design in a Feature Production | เสนอชื่อเข้าชิง |  |
| 2011 Kids' Choice Awards | Favorite Animated Film | เสนอชื่อเข้าชิง |  |
| 2011 Kids' Choice Awards | Favorite Voice From An Animated Movie (Eddie Murphy) | ชนะ |  |
| 2011 Kids' Choice Awards | Favorite Voice From An Animated Movie (Cameron Diaz) | เสนอชื่อเข้าชิง |  |
| 37th Saturn Awards | Best Animated Film | เสนอชื่อเข้าชิง |  |
ชุดแยก

บทความหลัก: พุซ อิน บู๊ทส์
พุซ อิน บู๊ทส์ เป็นภาพยนตร์คอมพิวเตอร์แอนิเมชัน ที่ได้รับการเปิดตัว ณ วันที่ 28 ตุลาคม ค.ศ. 2011  ซึ่งภาพยนตร์ได้อิงตัวละคร พุซ อิน บู๊ท ที่ได้ออกผจญภัยไปพร้อมกับ คิตตี้ ซอฟท์พอว์ และ ฮัมป์ตี้ ดัมป์ตี้ เจ้าปัญญา ซึ่งเป็นเหตุการณ์ที่เกดิขึ้นก่อนที่เขาจะปรากฏตัวครั้งแรกใน เชร็ค 2
แหล่งข้อมูลอื่น

เว็บไซต์ทางการ
เชร็ค สุขสันต์ นิรันดร ที่อินเทอร์เน็ตมูวีเดตาเบส
เชร็ค สุขสันต์ นิรันดร
ตวงสิทธิ์ เรียมจินดา

| ตวงสิทธิ์ เรียมจินดา |
| --- | --- |
ชื่อเกิด: ตวงสิทธิ์ เรียมจินดา
เกิด: 22 กรกฎาคม พ.ศ. 2505 (62 ปี)
ที่เกิด: อำเภอเทิง จังหวัดเชียงราย ประเทศไทย
แนวเพลง: ป็อป, ลูกทุ่ง
อาชีพ: นักร้อง, นักแสดง, พิธีกร
ช่วงปี: พ.ศ. 2526 - ปัจจุบัน
ค่ายเพลง: นิธิทัศน์ โปรโมชั่น
ตวงสิทธิ์ เรียมจินดา (เกิด 22 กรกฎาคม พ.ศ. 2505) เป็นนักร้องและนักแสดงชาวไทย
ประวัติ

ตวงสิทธิ์ เรียมจินดา มีชื่อเล่นว่า กุ้ง เกิดวันที่ 22 กรกฎาคม พ.ศ. 2505 ที่จังหวัดเชียงราย เข้าสู่วงการจากการรวมกลุ่มกับเพื่อน ๆ ตั้งวงดนตรีเล่นตามผับตามบาร์และมีความฝันอยากมีชื่อเสียงอยากออกเทป จึงติดต่อไปทางบริษัทค่ายเพลงชื่อดังในยุคนั้นอย่างนิธิทัศน์ โปรโมชั่น ผ่านทางอาจารย์ดำเริงฤทธิ์ อิศรางกูร ณ อยุธยา ซึ่งท่านได้มาดูที่โรงแรมแอมบาสซาเดอร์และถูกใจ จึงได้พาเข้าไปเซ็นสัญญาเป็นศิลปินในสังกัดนิธิทัศน์
ชีวิตส่วนตัว

ด้านชีวิตส่วนตัว ตวงสิทธิ์แต่งงานแล้ว 2 ครั้งโดยมีบุตรสาว 1 คนจากการแต่งงานครั้งแรก ส่วนการแต่งงานครั้งที่ 2 กับ ดวงตา เรียมจินดา หรือ นิกกี้ แต่ไม่มีบุตรธิดาร่วมกัน โดยในปัจจุบันทำธุรกิจส่วนตัวเกี่ยวกับ อะควาเรียม ซัพพลาย
ผลงานเพลง > อัลบั้มในนามวงเพื่อน > จากดวงใจ (2528) (นิธิทัศน์)

รักบึงเก่า
งานวัด
ตี๋ดอยตุง
จากดวงใจ
แรงรัก
ดู ดู ดู ดู แสนเศร้า
ระบำหนอน (บรรเลง)
บันได
ใจคนคอย
เท่านั้นเอง
บ้านฉัน
พรุ่งนี้
ทางชีวิต
Sugar Sugar
ผลงานเพลง > อัลบั้มในนามวงเพื่อน > ป้ากะปู่ (2529) (นิธิทัศน์)

ป้ากะปู่
เย้ว...เย้ว
เพื่อนใจ
แก้วตา
ว้าเหว่
แม่คุณเอ๋ย
ลมแล้ง
สักกะติ๊ด
งอดแงด
พ่อจ๋าแม่จ๋า
เพียงเอ่ยคำลา
เจี๋ยมเจี้ยม
ฝากไว้คิดดู
ลมแล้ง (บรรเลง)
ผลงานเพลง > อัลบั้มในนามวงเพื่อน > ชุดพิเศษ สวัสดีปีใหม่ (2529) (นิธิทัศน์)

สวัสดีปีใหม่
หยุดใจไว้กับเธอ (กุ้ง)
รักเนี้ยบเนี้ยบ
ป่านฉะนี้ (กุ้ง)
แก้วตา
ใจคนคอย
ดู ดู ดู ดู แสนเศร้า (กุ้ง)
รักบึงเก่า
ปุ๊บปั๊บ
งานวัด
ป้ากะปู่
ว้าเหว่
พรุ่งนี้
เพียงเอ่ยคำลา
สักกะติ๊ด
ผิดนัด
ตี๋ดอยตุง
อะโหชีวิต
ผลงานเพลง > อัลบั้มในนามวงเพื่อน > แด่ที่รัก (2530) (นิธิทัศน์)

รอบุญบั้งไฟ
รักมั่นคง
ที่รัก
รอฝน
ค่ำแล้ว
ไปตามลม
ไม่เคยก็เคยซะ
ด้วยใจรัก
ตี๋หาเต่า
เก็บใจไว้รอ
เพื่อนเอย
ยั้งใจไว้ก่อน
ผลงานเพลง > อัลบั้มในนามวงเพื่อน > ทั้งรักทั้งเกลียด (2531) (นิธิทัศน์)

เพื่อนฝูง
เธอไม่รักทำไมไม่บอก
ทั้งรักทั้งเกลียด
สิ่งเดียวสุดท้าย
แบบว่าง่ายง่าย
รักสักนิด
คน ป.ม.
จะจำไว้
จริงใจ ไอเลิฟยู
เหตุใด
กระดาษใจ
รู้ทั้งรู้